8o 



bredyth in an olde fallen oke & the grete 

 canker. In Juyll, the bayte that bredeth 

 on the ofyer lefe and the bobbe that bred- 

 eth on the dung hyll : and the hawthorne 

 worme & the codworme. In Auguft, the 

 redde worme & maggote. All the yere 

 after, the red worme as for the befte. 



The roche is an eafy fyffhe to take: and 

 yf he be fatte & pennyd thenne is he goode 

 meete & thyfe ben his baytes. In March 

 the mooft redy bayte is the red worme. 

 In Apryll the bobbe vnder the cow T e torde. 

 In Maye the bayte y 1 bredyth on the oke 

 leyf & the bobbe in the dung hyll. In 

 June the bayte that bredith on the ofyer 

 & the codworme. In Juyll hous flyes, and 

 the bayte that bredith on an oke, and the 

 motworme & mathewes & maggotes tyll 

 Myghelmas. And after y 1 the fatte of 

 bakon. 



